CELEX: 62015TN0080
Language: el
Date: 2015-02-19 00:00:00
Title: Υπόθεση T-80/15 P: Αναίρεση που άσκησε στις 19 Φεβρουαρίου 2015 ο Luigi Macchia κατά της διατάξεως που εξέδωσε το Δικαστήριο Δημόσιας Διοίκησης στις 12 Δεκεμβρίου 2014 στην υπόθεση F-63/11 RENV, Macchia κατά Επιτροπής

20.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 127/33
            
         Αναίρεση που άσκησε στις 19 Φεβρουαρίου 2015 ο Luigi Macchia κατά της διατάξεως που εξέδωσε το Δικαστήριο Δημόσιας Διοίκησης στις 12 Δεκεμβρίου 2014 στην υπόθεση F-63/11 RENV, Macchia κατά Επιτροπής
   (Υπόθεση T-80/15 P)
   (2015/C 127/45)
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Luigi Macchia (Ρώμη, Ιταλία) (εκπρόσωποι: S. Rodrigues και A. Blot, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Ο αναιρεσείων ζητεί από το Γενικό Δικαστήριο:
   
               —
            
            
               να ακυρώσει την απόφαση του Δικαστηρίου Δημόσιας Διοίκησης της 12ης Δεκεμβρίου 2014 στην υπόθεση F-63/11 RENV·
            
         
               —
            
            
               ακολούθως, να δεχθεί τα αιτήματα που προέβαλε πρωτοδίκως ο αναιρεσείων και, ως εκ τούτου:
               
                           —
                        
                        
                           να κρίνει παραδεκτή την προσφυγή·
                        
                     
                           —
                        
                        
                           κυρίως:
                           
                                       —
                                    
                                    
                                       να ακυρώσει την σιωπηρή απόφαση της 12ης Αυγούστου 2010 του Γενικού Διευθυντή της Ευρωπαϊκής Υπηρεσίας Καταπολέμησης της Απάτης (OLAF), υπό την ιδιότητα της αρμόδιας αρχής για τη σύναψη συμβάσεων πρόσληψης (ΑΑΣΣΠ), περί μη ανανεώσεως της συμβάσεώς του, όπως ιδίως προκύπτει από την απουσία απαντήσεως επί της αιτήσεως που του υπέβαλε ο αναιρεσείων στις 12 Απριλίου 2010·
                                    
                                 
                                       —
                                    
                                    
                                       εφόσον κριθεί αναγκαίο, να ακυρώσει την απόφαση της ΑΑΣΣΠ, της 22ας Φεβρουαρίου 2011, περί απορρίψεως της ενστάσεως που άσκησε ο αναιρεσείων βάσει του άρθρου 90, παράγραφος 2, του ΚΥΚ·
                                    
                                 
                                       —
                                    
                                    
                                       κατά συνέπεια, να επανεντάξει τον αναιρεσείοντα στα καθήκοντα που ασκούσε στην OLAF, στο πλαίσιο ανανεώσεως της συμβάσεώς του σύμφωνα με τις απαιτήσεις του ΚΥΚ·
                                    
                                 
                     
                           —
                        
                        
                           επικουρικώς, και στην περίπτωση που δεν γίνει δεκτό το ως άνω αίτημα επανεντάξεως, να υποχρεώσει την Επιτροπή να αποκαταστήσει την υλική ζημία που υπέστη ο αναιρεσείων, υπολογιζόμενη προσωρινώς και ex aequo et bono στη διαφορά μεταξύ των αποδοχών που αυτός ελάμβανε ως έκτακτος υπάλληλος στην OLAF και των αποδοχών της θέσεως που κατέχει επί του παρόντος (ήτοι περίπου 3  000 ευρώ μηνιαίως), για διάρκεια τουλάχιστον ανάλογη εκείνης της αρχικής συμβάσεώς του (4 έτη), ή και μεγαλύτερη στην περίπτωση που η εν λόγω σύμβαση ανανεωθεί για τρίτη φορά, ούτως ώστε να θεμελιώνεται δικαίωμά του σε σύμβαση αορίστου χρόνου·
                        
                     
                           —
                        
                        
                           σε κάθε περίπτωση, να υποχρεώσει την Επιτροπή να καταβάλει ποσό καθοριζόμενο προσωρινώς και ex aequo et bono σε 5  000 € (πέντε χιλιάδες ευρώ), προς ικανοποίηση της ηθικής βλάβης, πλέον τόκων υπερημερίας με το νόμιμο επιτόκιο από την ημερομηνία της αποφάσεως που πρόκειται να εκδοθεί·
                        
                     
         
               —
            
            
               να καταδικάσει την Επιτροπή στα δικαστικά έξοδα, συμπεριλαμβανομένων των εξόδων της υπό κρίση αιτήσεως αναιρέσεως.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως αναιρέσεως, ο αναιρεσείων προβάλλει έναν μόνον λόγο αναιρέσεως ο οποίος αφορά παράβαση του άρθρου 81 του Κανονισμού Διαδικασίας του Δικαστηρίου Δημόσιας Διοίκησης (ΔΔΔ), παραβίαση της εκτάσεως του δικαστικού ελέγχου του ΔΔΔ, παραβίαση της υποχρεώσεως αιτιολογήσεως, παραμόρφωση των πραγματικών περιστατικών της προκειμένης υποθέσεως και ανακρίβεια του περιεχομένου των διαπιστώσεων των στοιχείων της δικογραφίας εκ μέρους του ΔΔΔ.